Doložka 
finančných, ekonomických, environmentálnych vplyvov a vplyvov 
na zamestnanosť

Prvá časť:  Odhad vplyvov na verejné financie:
Výdavky spojené s realizáciou Harmonogramu plnenia uznesenia vlády Slovenskej republiky č. 1325 z 11. decembra 2002  k Programu ochrany obyvateľov Slovenskej republiky proti chemickým zbraniam do roku 2007,  sa predpokladá zohľadniť v rámci limitov výdavkov stanovených pre jednotlivé dotknuté rozpočtové kapitoly na príslušný rozpočtový rok. Výdavky na plnenie úloh uznesenia  sú uvedené priamo v Harmonograme pri  realizačných úlohách v časti  “Finančné  zabezpečenie”.

Druhá časť: Odhad vplyvu na obyvateľov, hospodárenie podnikateľskej sféry a iných právnických osôb:
Problematika upravená v predloženom materiáli má pozitívny  účinok, keďže medzirezortne zabezpečuje pripravenosť systému  ochrany životov,  zdravia a majetku obyvateľov a podnikateľov pri ich ohrození následkami z prípadného napadnutia  chemickými zbraňami v čase vojny, vojnového stavu a ich teroristického použitia v čase krízových situácií mimo času vojny, vojnového stavu.   

Tretia časť: Odhad vplyvu na životné prostredie:
Problematika upravená v predloženom materiáli  má  pozitívny účinok, keďže zabezpečuje   pripravenosť systému   na ochranu pred poškodením životného prostredia pri jeho ohrození následkami z prípadného napadnutia  chemickými zbraňami v čase vojny, vojnového stavu a ich teroristického použitia v čase krízových situácií mimo času vojny, vojnového stavu.   

Štvrtá časť: Odhad vplyvu na zamestnanosť:
Problematika upravená v predloženom materiáli nezakladá zvýšenie nárokov na pracovné sily. Organizačné zabezpečenie bude plnené  stálymi pracovnými silami zainteresovaných ministerstiev.